text: 基本資訊.慕容智三月初二日，慕容智去世，時年四十二歲。九月初五，遷葬於涼州大可汗陵。2019年11月，在甘肅省武威市天祝縣祁連鎮岔山村北的山頂上發現慕容智的墓葬，內有大量珍貴文物。慕容智墓誌志石側面縱刻了兩行不知名的文字，該文字與契丹大字最為接近，聯絡到契丹語本是基於東胡——鮮卑——烏桓語體系發展而來，且吐谷渾所用語言即為鮮卑語，兩種文字在形制上的接近可能在昭示，慕容智墓誌側面的文字屬於失傳已久的鮮卑系文字，或稱“吐谷渾文”。墓誌介紹.墓誌志蓋.大周故慕容府君墓誌墓誌志文.大周故云麾將軍守左玉鈐衛大將軍員外接喜王慕容府君墓誌銘並序王諱智，字哲，陰山人。拔勤豆可汗第三子也。原夫圓穹寫象，珠昴為夷落之墟；方礴凝形，玉塞列藩維之固。其有守中，外沐淳和，貴詩書，踐仁義，則王家之生常矣。廓青海，淨湟川，率荒陬，欵缶朔，則主家之積習矣。故能爪牙上國，跨躡邊亭，控長河以為防，居盤石而作固。靈源茂緒，可略言焉：祖麗杜吐渾可汗。父諾曷缽，尚大長公主，駙馬都尉、跋勤豆可汗。王以龜組榮班，魚軒懿戚。出總戎律，敷德化以調人；入奉皇猷，耿忠貞而事主。有制日：慕容智，鮮山貴族，昴城豪望，材略有聞，宜加戎職，可左領軍將軍，俄加雲麾將軍，守左玉鈐衛大將軍。望重邊亭，譽隆藩邦。西園清夜，敬愛忘疲，東閣芳晨，言談莫倦，誠可長隆顯秩，永奉宸居！豈謂齊桓之痾，先侵骨髓，晉景之瘵，已入膏肓。天授二年三月二日，薨於靈府之官舍，春秋卌有二，即其年九月五日遷葬於大可汗陵，禮也。上懸烏兔，下臨城闕，草露朝清，松風夜發。泣峴山之淚，隋悲隴水之聲，咽嗚哀哉！乃為銘曰：丹烏迅速，白兔蒼茫，兩楹流奠，二鑑經殃。崩城慟哭，變竹悲傷，一銘翠琰，地久天長。
metadata: erhwenkuo/wikipedia-zhtw
metadata: 慕容智
metadata: https://zh.wikipedia.org/wiki?curid=6863199